רובין אליס

אנתוני רובין אליס (באנגלית: Anthony Robin Ellis; נולד ב-8 בינואר 1942) הוא שחקן אנגלי. הוא ידוע בעיקר מהופעתו בתפקיד קפטן רוס פולדארק בסדרת הדרמה "פולדארק" של ה-BBC, עיבוד לסדרת ספרים מאת הסופר הבריטי וינסטון גרהם . עוד הוא הופיע בסדרה הקומית "המלון של פולטי", בסדרת הטלוויזיה "Cluedo" בסרט הדרמה "The Good Soldier" (עיבוד לרומן מאת פורד מדוקס פורד), במיני-סדרה "אליזבת' ר" בתפקיד אסקס, בעיבוד הטלוויזיוני לרומן "אבן הירח" מאת וילקי קולינס, ב"בל אמי", במיני-סדרה "תבונה ורגישות" (בהשתתפות קלייב פרנסיס), בסדרה "שרלוק הולמס" , במחזמר She Loves Me (שבו הוא גם שר) ובמחזה הטלוויזיוני "Blue Remembered Hills" מאת דניס פוטר. ב-2015 הופיע בגרסה המחודשת של הסדרה "פולדארק" בתפקיד הכומר האלס.

קורות חייו
אליס נולד באיפסוויץ' שבמחוז סאפוק. הוא ואחיו התחנכו בבית ספר בהייגייט שבצפון לונדון. הוא למד היסטוריה בפיצוויליאם קולג' באוניברסיטת קיימברידג', שם גם הופיע בלמעלה מעשרים מחזות. הופעת הבכורה שלו בווסט אנד הייתה בתפקיד קפטן ג'ק אבסולוט במחזה "The Rivals" מאת שרידן שהועלה בתיאטרון היימרקט. הוא שיחק במחזה "The Real Inspector Hound" בתיאטרון קריטריון ובמחזה "Widowers' Houses" בתיאטרון רויאל קורט. הוא היה חבר בלהקת תיאטרון חדשנית שהוקמה ב-1972 על ידי איאן מקלן ואדוארד פת'רברידג' ושהופעלה בצורה דמוקרטית על ידי השחקנים עצמם. עם להקת התיאטרון הופיע אליס במחזות "Tis Pity She's a Whore", "Ruling the Roost", "דרכו של עולם", "The Wood Demon", "הבאקכות", "טרטיף", "המלך ליר" ובמחזה "סבכים" המבוסס על ספר מאת רונאלד לאינג.

קריירה
הפריצה הגדולה בקריירה של אליס הייתה בשנת 1975 כששיחק בתפקיד הראשי, רוס פולדארק, בסדרת הטלוויזיה הפופולרית "פולדארק" של ערוץ BBC One.

ב-1979 כיכב אליס לצדה של לי רמיק בתפקיד ג'ון אקטון בסרט "האירופאים" בהפקת מרצ'נט ואייבורי עיבוד לרומן מאת הנרי ג'יימס. הוא הופיע בתפקיד הווארד קרטר, שנודע בזכות גילוי קברו של המלך תות ענח' אמון, במיני-סדרה "The Curse of King Tut's Tomb" של רשת CBS. עוד שיחק בסדרת הדרמה הבריטית "Heartbeat", ובעיבוד משנת 1994 של ה-BBC למותחן הפסיכולוגי "A Dark-Adapted Eye" מאת רות רנדל. ב-2006 השתתף בפרק "The Photographer" בסדרה "ולאנדר" שהגיבור שלה הוא הבלש השוודי "קורט ולאנדר".

לאליס קריירה ארוכה של הופעות בתיאטרון, בין השאר עם הלהקה השייקספירית המלכותית. הוא שיחק בתפקיד פינץ' בגרסה מוזיקלית של המחזה "קומדיה של טעויות", הופיע בתפקיד אדמונד במחזה "המלך ליר", גילם את אכילס במחזה "טרוילוס וקרסידה", ושיחק בתפקיד דון פדרו ב"מהומה רבה על לא דבר". ב-1996 הופיע בתיאטרון בווסט אנד לצדה של זואי ואנאמייקר במחזה "סילביה"  מאת א. ר. גורני בתיאטרון אפולו.

אליס כתב ספר זכרונות בשם "Making Poldark" על הפקת הסדרה "פולדארק" שיצא לאור בהוצאת "בוסיני בוקס" (). ב-2012 יצאה מהדורה מחודשת ומורחבת של הספר בהוצאת "פאלו אלטו פבלישינג" ().

בסדרה המחודשת של BBC/Mammoth של הסדרה "פולדארק" שיחק אליס בהופעת קמע בתפקיד הכומר האלס.

אליס כתב ספר בישול בשם "Delicious Dishes for Diabetics: A Mediterranean Way of Eating" שיצא לאור בהוצאת קונסטבל & רובינסון ב-4 באוגוסט 2011. בארצות הברית יצא הספר לאור בנובמבר 2011 בהוצאת סקייהורס בשם שונה מעט: "Delicious Dishes for Diabetics: Eating Well with Type 2 Diabetes".

בינואר 2014 התפרסם בבריטניה ספר הבישול השני שלו בשם "Healthy Eating for Life", ובמרץ 2014 יצא הספר לאור בארצות הברית.

חיים אישיים
אליס חי עם אשתו מרדית' בדרום מערב צרפת. לאליס שני אחים צעירים ממנו, האחד הוא השחקן ג'ק אליס והשני הבמאי פיטר אליס (נפטר ב-2006).

פילמוגרפיה
 שנה שם שם באנגלית תפקיד הערות 1968 Virgin of the Secret Service קפטן פרדיננד וייט בפרק "Persuasion of a Million Drops" 1969 האיש שבפנים The Inside Man מייקל ברנט סדרת טלוויזיה 1969 ארתור! ארתור! Arthur! Arthur! איימס 1970 Biography המונד בפרק "A King and His Keeper" 1970 The Main Chance דונלד גורדון הופווד בפרק "A Man I Know to Be Innocent" 1970 תיאטרון הכורסה Armchair Theatre ד"ר ג'ים בוורלי בפרק "Wednesday's Child" 1971 תבונה ורגישות Sense and Sensibility אדוארד פררס 1971 Shadows of Fear רוג'ר בפרק "Return of Favours" 1971 Elizabeth R רוברט דברו רוזן אסקס מיני-סדרה 1971 בל אמי Bel Ami ז'ורז' דורוי 1971 The Guardians פיטר לי בפרק "The State of England" 1972 אבן הירח The Moonstone פרנקלין בלייק מיני-סדרה 1972 Callan האריס בפרק "The Richmond File: A Man Like Me" 1972 New Scotland Yard סטיב תומאס בפרק "Reunion" 1972 The Frighteners מייק בפרק "Night of the Stag" 1973 The Rivals of Sherlock Holmes צ'ארלס דאלאס בפרק "The Missing Q.C.s" 1973 Owen, M.D. פיליפ דייוויס בפרק "Into Panic" 1975 Churchill's People מייג'ור וייט בפרק "The Agreement of the People" 1975 המלון של פולטי Fawlty Towers דני בראון בפרק "A Touch of Class" 1977 Seven Faces of Woman לורנס בפרק "She: Eye of the Beholder" 1975–1977 פולדארק Poldark רוס פולדארק סדרת טלוויזיה 1978 She Loves Me ג'ורג' נואק סרט טלוויזיה 1978 קומדיה של טעויות The Comedy of Errors ד"ר פינץ' סרט טלוויזיה 1979 Play for Today ג'ון בפרק "Blue Remembered Hills" 1979 האירופאים The European רוברט אקטון 1980 The Curse of King Tut's Tomb הווארד קרטר סרט טלוויזיה 1980 Tres mujeres de hoy אלחנדרו 1980 The Waterfall ג'יימס אוטפורד 1981 The Good Soldier ג'ון דאוול סרט טלוויזיה 1982 Play for Tomorrow סם הווארד בפרק "Bright Eyes" 1986 Love and Marriage אדריאן קרטר בפרק "Demons" 1989 Capstick's Law הנרי קפסטיק 1990 Cluedo קולונל מייק מוסטרד סדרת טלוויזיה 1991 שרלוק הולמס The Case-Book of Sherlock Holmes סר רוברט נורברטון בפרק "Shoscombe Old Place" 1992 Timewatch קריינות סדרה דוקומנטרית 1993 בין השורות Between the Lines דונלד ברידג' 1994 A Dark Adapted Eye ג'ון סרט טלוויזיה 1994 המתווך The Negotiator סטיוארט שו סרט טלוויזיה 1994 The Trial of Lord Lucan סר צ'ארלס מור סרט טלוויזיה 1995 Medics מר פרי בפרק "Lifeline" 1996 דיינג'רפילד Dangerfield אלן בריאנט בפרק "Behind Closed Doors" 1997 The Broker's Man אדם ג'רוויס בפרק "Double Dutch" 2001–2006 Heartbeat סר ריצ'רד לונסדייל / ג'ו הנדרסון סדרת טלוויזיה 2006 ולאנדר Wallander טום לייל בפרק "Fotografen" 2015–2019 פולדארק Poldark הכומר האלס סדרת טלוויזיה; 8 פרקים

קישורים חיצוניים

 הבלוג של רובין אליס
 ריאיון עם רובין אליס, Best British TV
 ריאיון עם רובין אליס, Classic Film and TV Café

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1942